Държавен вестник, бр. 99, 2009 г., стр. 81

БРОЙ  99	
Д Ъ Р Ж А В Е Н  В Е С Т Н И К 	
СТР.  81  
§ 10. Изпълнението на закона се възлага на 
Управителния съвет и на директора на Нацио­
налната здравноосигурителна каса, както и на 
Националната агенция за приходите, в частта 
за събиране на здравноосигурителните вноски.
§ 11. Законът влиза в сила от 1 януари 2010 г.
Законът е приет от 41-ото Народно събрание 
на 3 декември 2009 г. и е подпечатан с офици­
алния печат на Народното събрание.
Председател на Народното събрание: 
Цецка Цачева
13322
МИНИСТЕРСКИ СЪВЕТ
ПОСТАНОВЛЕНИЕ № 293
ОТ 7 ДЕКЕМВРИ 2009 Г.
за приемане на Наредба за плаването и гра­
ничния режим във вътрешните морски води, 
в териториалното море и във вътрешните 
водни пътища на Република България на 
български и чуждестранни яхти, лодки и 
други плавателни средства за спорт, тури­
зъм и развлечение, както и извършване на 
водноатракционни услуги с тях
МИНИСТЕРСКИЯТ СЪВЕТ
П О С ТА Н О В И :
Член единствен. Приема Наредба за пла­
ването и граничния режим във вътрешните 
морски води, в териториалното море и във 
вътрешните водни пътища на Република Бъл­
гария на български и чуждестранни яхти, лодки 
и други плавателни средства за спорт, туризъм 
и развлечение, както и извършване на водно­
атракционни услуги с тях.
Министър-председател:
Бойко Борисов
Главен секретар на Министерския съвет:
Росен Желязков
НАРЕДБА
за плаването и граничния режим във вътреш­
ните морски води, в териториалното море и 
във вътрешните водни пътища на Република 
България на български и чуждестранни яхти, 
лодки и други плавателни средства за спорт, 
туризъм и развлечение, както и извършване 
на водноатракционни услуги с тях
Раздел I
Общи положения
Чл. 1. (1) С наредбата се определят условията 
и редът за плаването и граничния режим във 
вътрешните морски води, в териториалното море 
и във вътрешните водни пътища на Република 
България на български и чуждестранни яхти, 
лодки и други плавателни средства за спорт, 
туризъм и развлечение, както и за извършване 
на водноатракционни услуги с тях.
(2) Плавателните средства за спорт, туризъм 
и развлечение са:
1. моторни плавателни средства;
2. моторно-ветроходни плавателни средства;
3. ветроходни плавателни средства;
4. плавателни средства, задвижвани с чо­
вешка сила.
Чл. 2. Наредбата не се прилага:
1. при плаване във военните пристанища 
(включително граничнополицейски пристани­
ща, пунктове за базиране на военни и гранич­
нополицейски кораби);
2. за пътнически, търговски, риболовни, во­
енни, граничнополицейски и държавни кораби.
Чл. 3. Плаването с яхти, лодки и други 
плавателни средства за спорт, туризъм и 
развлечение се извършва при спазване на 
Конвенцията за международните правила за 
предпазване от сблъскване на море, 1972 г. 
(COLREG) (ДВ, бр. 17 от 2003 г.), ратифи­
цирана с Указ № 461 на Държавния съвет от 
1975 г. (ДВ, бр. 22 от 1975 г.), Правилника за 
плаване в българския участък на река Дунав, 
Специалните препоръки на Дунавската комисия 
към компетентните власти на крайдунавските 
държави за прилагане на основните положе­
ния за плаване по р. Дунав и установените 
задължителни правила по чл. 363а от Кодекса 
на търговското корабоплаване.
Чл. 4. (1) Контролът на плаването във въ­
трешните морски води, в териториалното море 
и във вътрешните водни пътища на Република 
България на български и чуждестранни яхти, 
лодки и други плавателни средства за спорт, 
туризъм и развлечение се осъществява самос­
тоятелно и съвместно от Изпълнителна агенция 
„Морска администрация“, Главна дирекция 
„Гранична полиция“ на Министерството на 
вътрешните работи и Щаба по подготовката 
на Военноморските сили.
(2) За контрола по ал. 1 се използват държав­
ни кораби на Изпълнителна агенция „Морска 
администрация“, граничнополицейски и военни 
кораби, технически средства за наблюдение и 
контрол и средства за връзка.
Чл. 5. (1) Органи за граничен контрол са 
длъжностните лица от службите за граничен 
контрол.
(2) Входният и изходният граничен кон­
трол се извършва в български пристанища за 
обществен транспорт, където има гранични 
контролно-пропускателни пунктове (ГКПП).
(3) По изключение граничният контрол на 
яхти, лодки и други плавателни средства за 
спорт, туризъм и развлечение, пристигащи от 
международно плаване, може да бъде извър­
шен и в други български пристанища, в които 
плавателното средство е принудено да пристане 
поради авария, бедствие или непреодолима сила.
Раздел ІІ
Правила за плаване във вътрешните морски 
води, в териториалното море и във вътреш­
ните водни пътища на Република България 
на български и чуждестранни яхти, лодки и 
други плавателни средства за спорт, туризъм 
и развлечение
Чл. 6. (1) Плаването се осъществява извън 
забранените райони.